Swak aanstellings kelder polisie | Netwerk24
Swak aanstellings kelder polisie
Deur Nick Snyman, Durbanville 10 Oktober 2019 00:00
Die aanstelling van ’n kommissaris van die SAPD is ’n politieke aanstelling. Die afgelope 20 jaar was al die posbekleërs mislukkings (huidige kommissaris word buite rekening gelaat). Op hul beurt was hierdie mislukte kommissarisse weer vir die aanstelling van hul topbesture verantwoordelik. Derhalwe was ons opgesaal met ’n moontlik algeheel mislukte topbestuur.
Hierdie topbesture was op hul beurt verantwoordelik vir die toepassing van ’n onverantwoordelike bevorderingstelsel waar verdienste, bekwaamheid en bevoegdheid tot elke prys moes plek maak vir rasgegronde aanstellings en die uitdiensstelling/vervanging van bekwame en geskikte polisielede.
Was die aanstelling van onbevoegde kommissarisse en die stelselmatige vernietiging van die SAPD die doel van die regering, of is dit die gevolg van ’n mislukte regering?
Nietemin, die regering het ons in die steek gelaat en ’n onherstelbare onreg aangedoen deur ons van ons veiligheid te ontneem.
Meer oor: Polisie | My Stem